C 167/56
BG
Официален вестник на Европейския съюз
11.5.2023 г.
Четвъртък, 24 ноември 2022 r.
5. изразява дълбоката си загриженост във връзка с пълния набор от заплахи и нарушения на правата на човека и насилие, на които са подложени жените и момичетата по време на въоръжени конфликти, и потвърждава, че жените и момичетата са особено изложени на риск, тъй като те често са обект на специално насочени към тях нападения, и са изложени на повишен риск от насилие в конфликтни и следконфликтни ситуации, което възпрепятства участието им в мирните процеси; настоятелно призовава международната общност да ускори усилията си за премахване на бича на сексуалното и основаното на пола насилие при въоръжените конфликти в източната част на ДРК, да защити жертвите, да сложи край на безнаказаността за извършителите и да гарантира достъп до правосъдие, обезщетения и средства за правна защита за оцелелите; 6. настоятелно призовава международната общност да предприеме конкретни стъпки за прекратяване на продължава­ щото насилие, по-специално чрез насърчаване на диалога и ненасилствените решения, както и чрез подкрепа за регионалния процес на посредничество — процеса от Луанда, иницииран от президента на Ангола Жуан Луренсо; подчертава, че всички държави — страни по Източноафриканската общност (ИАО), Южноафриканската общност за развитие (ЮАОР) и Международната конференция за региона на Големите африкански езера (ICGLR) трябва да спазват принципите, договорени от затворения дипломатически кръг на източноафриканските държавни ръководители, и процеса на посредничество от Луанда; категорично подчертава необходимостта от трансгранично сътрудничество в региона на Големите африкански езера; 7. призовава за създаване на официален механизъм за проверка като част от по-широките усилия за реформа в сектора на сигурността, за да се разследват кандидатите за отстраняване и да се гарантира, че силите за сигурност действат в съответствие с международните стандарти в областта на правата на човека и международното хуманитарно право; 8. настоятелно призовава Комисията и държавите — членки на ЕС, да гарантират, че предстоящата стратегия на ЕС за Големите африкански езера отразява адекватно многобройните и сериозни предизвикателства в областта на правата на човека и хуманитарните предизвикателства както на национално, така и на регионално равнище, и по-специално в ДРК; 9. призовава съседните на ДРК държави да увеличат усилията си за борба с контрабандата на полезни изкопаеми от зони на конфликт през своя територия и с незаконната търговия с природни ресурси, която подхранва конфликта; подчертава значението на полагането на допълнителни усилия за спиране на финансирането за въоръжените групировки, участващи в незаконната търговия с природни ресурси, включително злато и продукти от дивата флора и фауна; призовава Комисията да направи оценка на въздействието и ефикасността на Регламент (ЕС) 2017/821 в своя преглед на функционирането и ефективността на посочения регламент; 10. възлага на своя председател да предаде настоящата резолюция на Съвета, Комисията, заместник-председателя на Комисията/върховен представител на Съюза по въпросите на външните работи и политиката на сигурност, Европейската служба за външна дейност, Африканския съюз, Съвета на министрите на АКТБ — ЕС, Съвместната парламентарна асамблея АКТБ — ЕС, генералния секретар на ООН и правителството и парламента на Демократична република Конго, както и на останалите държави от Източноафриканската общност.